ddrg/super_eurlex huggingface dataset:
RESOLUTION FRA EKSF'S RÅDGIVENDE UDVALG OM DET STATISTISKE INFORMATIONSSYSTEM FOR UDENRIGSHANDELEN MED STÅL I EKSF (vedtaget enstemmigt på det 337. plenarmøde den 10. oktober 1997) (97/C 356/06)

DET RÅDGIVENDE UDVALG FOR EKSF,

som henviser til sine tidligere beslutninger om bl.a. EKSF's statistiske informationssystem (især beslutningerne af 2. april 1993 (1) og 14. marts 1996 (2),

- henleder endnu en gang Kommissionens opmærksomhed på den store forsinkelse, hvormed de nationale toldmyndigheder indleverer statistiske oplysninger om handelen med stål. Kun få af medlemsstaterne overholder Kommissionens forordning, som foreskriver, at de månedlige statistikker vedrørende udenrigshandelen skal overføres »senest seks uger efter udløbet af referenceperioden«

- konstaterer, at disse vedvarende forsinkelser forhindrer Fællesskabets myndigheder og stålmarkedets aktører i at tilvejebringe pålidelige analyser af udviklingen på Fællesskabets stålmarked som helhed og i at udarbejde prognoser for dette

- understreger, at denne situation forhindrer Den Europæiske Unions industri i hurtigt og effektivt at udnytte politiske handelsinstrumenter - som det er tilfældet med dens konkurrenter i tredjelande - i takt med den hurtige udvikling på det internationale stålmarked

- erindrer om, at Den Europæiske Union er et af verdens mest åbne stålmarkeder, og at importen fra tredjelande påvirker priser og kvantitet i betydeligt højere grad, end det er tilfældet for de fleste andre sektorers vedkommende. Det er derfor nødvendigt med et »alarmsystem« baseret på statistiske forhåndsoplysninger, idet dette vil gøre det muligt for de europæiske stålproducenter hurtigt at justere deres bedømmelser af markedet og deres produktion.

DET RÅDGIVENDE UDVALG FOR EKSF

- opfordrer derfor på ny Kommissionen for De Europæiske Fællesskaber til at kræve af alle medlemsstater, at de indleverer deres fuldstændige statistikker for udenrigshandelen inden for de foreskrevne frister

- gentager sin opfordring til Kommissionen for De Europæiske Fællesskaber og medlemsstaterne om at bevare Fællesskabernes system til forhåndsovervågning af importen af visse EKSF-produkter, i hvert fald indtil der har fundet en fuldstændig normalisering sted, når det gælder overførsel og udnyttelse af toldstatistikker.

(1) EFT C 121 af 1. 5. 1993.

(2) EFT C 138 af 9. 5. 1996.
RÅDETS KONKLUSIONER af 22. september 1997 om meddelelsen om hvidbogen »Undervise og lære - på vegne mod det kognitive samfund« (97/C 303/04)

I Rådets konklusioner af 6. maj 1996 om hvidbogen »Undervise og lære - på vej mod det kognitive samfund« gav ministrene - samtidig med at de takkede Kommissionen for dette nye bidrag til debatten om uddannelse og erhvervsuddannelse - udtryk for ønske om, at de aktioner, der er foreslået i hvidbogen, behandles af alle implicerede instanser for at åbne nye perspektiver for uddannelse og erhvervsuddannelse i Europa, og opfordrede Kommissionen til at redegøre for drøftelserne på de forskellige niveauer under det nederlandske formandskab.

I overensstemmelse med disse konklusioner har Kommissionen forelagt Rådet en meddelelse om reaktionerne på hvidbogen.

Rådet har med interesse noteret sig meddelelsen og giver udtryk for sin tilfredshed med kvaliteten og det meget varierede indhold af de mange udtalelser, bemærkninger og reaktioner, som de forskellige implicerede instanser er kommet med.

Rådet konstaterer med interesse, at Kommissionen har påtaget sig en række forsøg vedrørende de forskellige mål, hvorom den vil aflægge rapport til Rådet inden udgangen af 1998.

Rådet konstaterer, at drøftelserne har fået Kommissionen til at præcisere og tilpasse visse retningslinjer, der oprindeligt var fastsat med henblik på gennemførelsen af målene i hvidbogen.

Rådet understreger den betydelige nytteværdi af drøftelserne om hvidbogen, der har gjort det muligt at give begrebet en vidensunion indhold. For at opnå en vidensunion er det nødvendigt at gøre en væsentlig indsats inden for uddannelse og erhvervsuddannelse.

I dette perspektiv noterer Rådet sig, at Kommissionen agter straks at indlede en refleksionsproces om det fremtidige europæiske samarbejde inden for uddannelse, erhvervsuddannelse og ungdom. Rådet finder, at man må benytte denne lejlighed til at bygge videre på erfaringerne fra Fællesskabets indsats på disse områder og fastlægge de ledende principper for en ny generation af
KOMMISSIONENS UDTALELSE af 10. september 1997 om en plan for bortskaffelse af radioaktivt spildevand fra kerneanlægget til behandling og konditionering »CENTRACO« (Frankrig) i henhold til Euratom-traktatens artikel 37 (97/C 291/04)

Den 20. marts 1997 modtog Europa-Kommissionen i overensstemmelse med Euratom-traktatens artikel 37 fra den franske regering de almindelige oplysninger om en plan for bortskaffelse af radioaktivt spildevand, der stammer fra driften af kerneanlægget til behandling og konditionering »CENTRACO«.

På grundlag af disse oplysninger og efter høring af ekspertgruppen har Kommissionen afgivet følgende udtalelse:

1. Den korteste afstand fra anlægget til en anden medlemsstat, i dette tilfælde Italien er 180 km, afstanden til Spanien er 230 km.

2. Affald i fast form, der stammer fra driften af CENTRACO-anlægget skal enten genindvindes på stedet, eller behandles in situ eller ex situ. Ingen form for affald vil blive slutdeponeret på stedet.

3. Under normale driftsforhold vil de væske- og gasformige udslip kun give anledning til en set ud fra et sundhedsmæssigt synspunkt ubetydelig eksponering af befolkningen i en anden medlemsstat.

4. I tilfælde af uforudsete udslip af radioaktive stoffer forårsaget af en ulykke som den, der beskrives i de almindelige oplysninger, vil de doser, som befolkningen i en anden medlemsstat vil kunne blive udsat for, ikke være af betydning ud fra et sundhedsmæssigt synspunkt.

Kommissionen konkluderer, at planen for bortskaffelse af radioaktivt spildevand, der stammer fra driften af CENTRACO-anlægget, hverken under normal drift eller i tilfælde af en ulykke af den art og det omfang, der er beskrevet i de almindelige oplysninger, vil kunne forårsage nogen sundhedsskadelig radioaktiv kontaminering af betydning af vand, jord eller luft i nogen anden medlemsstat.
KOMMISSIONENS UDTALELSE af 10. september 1997 om en plan for bortskaffelse af radioaktivt affald, der stammer fra driften af Sellafield- opløsningsanlægget tilhørende British Nuclear Fuels plc, Sellafield, Cumbria, Det Forenede Kongerige i henhold til Euratom-traktatens artikel 37 (97/C 291/05)

Den 12. marts 1997 modtog Europa-Kommissionen i overensstemmelse med Euratom-traktatens artikel 37 fra den britiske regering de almindelige oplysninger om en plan for bortskaffelse af radioaktivt affald, der stammer fra driften af opløsningsanlægget Sellafield, British Nuclear Fuels plc, Cumbria.

På grundlag af disse oplysninger og supplerende oplysninger, som Kommissionen modtog fra den britiske regering på et senere tidspunkt, og efter høring af ekspertgruppen, har Kommissionen afgivet følgende udtalelse:

a) Den korteste afstand fra anlægget til en anden medlemsstat, Irland, er 180 km.

b) Under normale driftsforhold vil de væske- og gasformige udslip kun give anledning til set ud fra et sundhedsmæssigt synspunkt ubetydelig eksponering af befolkningen i en anden medlemsstat.

c) Lavaktivt affald i fast form skal deponeres i Drigg-anlægget, der drives af British Nuclear Fuels plc.

d) I tilfælde af uforudsete udslip af radioaktive stoffer forårsaget af en ulykke som den, der beskrives i de almindelige oplysninger, vil de doser, som befolkningen i en anden medlemsstat vil kunne blive udsat for, ikke være af betydning ud fra et sundhedsmæssigt synspunkt.

Kommissionen konkluderer, at planen for bortskaffelsen af radioaktivt affald, der stammer fra driften af opløsningsanlægget Sellafield, British Nuclear Fuels plc, Cumbria, hverken under normal drift eller i tilfælde af en ulykke af den art og det omfang, der er beskrevet i de almindelige oplysninger, vil kunne forårsage nogen sundhedsskadelig radioaktiv kontaminering af betydning af vand, jord eller luft i nogen anden medlemsstat.
BERIGTIGELSE TIL : - Årsberetning for regnskabsåret 1997 med institutionernes svar - Beretning om aktiviteterne i forbindelse med det almindelige budget og den 6. og 7. Europæiske Udviklingsfond





Berigtigelse til Revisionsretten - Årsberetning for regnskabsåret 1997 (De Europæiske Fællesskabers Tidende C 349 af 17. november 1998) (1999/C 35/02) På side X i bilag I, skema I, under »Anslåede indtægter i alt«: >TABELPOSITION> Det samlede beløb forbliver uændret. På side XIX i bilag I affattes skema IX således: >REFERENCE TIL EN GRAFIK> På side XXIV i bilag I affattes skema XIV således: >REFERENCE TIL EN GRAFIK>
Berigtigelse til Kommissionens meddelelse af 22. juli 1998 om fællesskabsprocedurer for markedsføringstilladelser for lægemidler (De Europæiske Fællesskabers Tidende C 229 af 22. juli 1998) (1999/C 29/10)

Henvisningen i kapitel E, punkt 5, fjerde stykke, til artikel 7a i direktiv 75/319/EØF erstattes med artikel 7a i direktiv 65/65/EØF.

Sidste punktum i dette afsnit skal indeholde en henvisning til artikel 11 i direktiv
BERIGTIGELSE TIL : - Meddelelse fra Kommissionen - Retningslinjer for statsstøtte med regionalt sigte (EØS-relevant tekst)





/* For følgende sprog er der publiceret en berigtigelse med disse publikationsreferencer: ENGELSK Konsultér den (de) pågældende CELEX-version(er) eller det angivne EFT- sidetal i den (de) relevante sprogversion(er). Rectother52 */
BERIGTIGELSE TIL : - Interinstitutionel aftale af 13. oktober 1998 om retsgrundlaget for og gennemførelsen af budgettet





/* For følgende sprog er der publiceret en berigtigelse med disse publikationsreferencer: FRANSK Konsultér den (de) pågældende CELEX-version(er) eller det angivne EFT- sidetal i den (de) relevante sprogversion(er). Rectother52 */
Det Blandede Udvalg for Harmonisering af Arbejdsvilkårene inden for Stålindustrien (98/C 40/07)

I vedtægten for Det Blandede Udvalg for Harmonisering af Arbejdsvilkårene inden for Stålindustrien, der blev godkendt den 24. september 1997 ved Kommissionens afgørelse 97/645/EKSF fastsættes følgende:

I artikel 2, stk. 1:

Det blandede udvalg sammensættes af repræsentanter for arbejdsgiverne og arbejdstagerne inden for stålindustrien. Medlemmerne udnævnes af Kommissionen efter forslag fra arbejdsgiver- og arbejdstagersammenslutninger oprettet på fællesskabsplan som følger:

- for hver stålproducerende medlemsstat: en arbejdsgiverrepræsentant og en abejdstagerrepræsentant; antallet forhøjes til to arbejdsgiverrepræsentanter og to arbejdstagerrepræsentanter i de medlemsstater, hvor arbejdsstyrken i stålsektoren overstiger 20 000 (antallet af arbejdstagere for hver medlemsstat fremgår af Eurostats EKSF-statistik 2-31 for sidste måned i det foregående år)

- for arbejdsgiver- og arbejdstagersammenslutninger oprettet på fællesskabsplan: en repræsentant for arbejdsgiversammenslutninger og en for arbejdstagersammenslutninger.

I artikel 2, stk. 2:

Medlemmerne i det blandede udvalg udnævnes for et tidsrum af to år.

I artikel 2, stk. 5:

Listen over det blandede udvalgs medlemmer offentliggøres af Kommissionen til orientering i De Europæiske Fællesskabers Tidende.

>TABELPOSITION>

>TABELPOSITION>
Sammensætning af Det Europæiske Rådgivende Udvalg for Statistisk Information på det Økonomiske og Sociale Område (98/C 142/02)

I overensstemmelse med Rådets afgørelse 91/116/EØF af 25. februar 1991 om nedsættelse af et europæisk rådgivende udvalg for statistisk information på det økonomiske og sociale område (CEIES) (1), navnlig artikel 4, har Kommissionen den 15. september 1997 udpeget sine fire repræsentanter til CEIES:

>TABELPOSITION>

Rådet har, efter at have konsulteret Kommissionen, den 17. november 1997 udpeget:

>TABELPOSITION>

CEIES omfatter ligeledes:

1. formanden for Udvalget vedrørende Penge-, Kreditmarkeds- og Betalingsbalancestatistik:

>TABELPOSITION>

2. formændene eller generaldirektørerne for medlemsstaternes statistiske kontorer:

>TABELPOSITION>

(1) Rådets afgørelse 91/116/EØF (EFT L 59 af 6.3.1991, s. 21), ændret ved afgørelse 97/255/EF (EFT L 102 af 19.4.1997, s. 32).
VETERINÆRAFTALE MELLEM USA OG EF (98/C 122/01)

Rådet godkendte nedenstående erklæring samtidig med vedtagelsen af afgørelsen om indgåelse af aftalen mellem Amerikas Forenede Stater og Det Europæiske Fællesskab om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter (1):

»Rådet noterer sig brevvekslingen mellem Kommissionen og De Forenede Staters Landbrugsministerium og beslutter at optage disse breve i mødeprotokollen.

Rådet understreger, at disse breve udgør et væsentligt argument for dets beslutning om at godkende veterinæraftalen mellem EF og USA.

Rådet og Kommissionen anser det politiske engagement, der gives tilsagn om i disse breve, for at være en væsentlig forudsætning for at sikre en korrekt, afbalanceret og fuldstændig iværksættelse af aftalen.

Kommissionen bekræfter, at den i overensstemmelse med artikel 4 i Rådets afgørelse vil anvende bestemmelserne i artikel 14 i aftalen ved behandlingen af ethvert problem, der opstår i forbindelse med iværksættelsen, under særligt hensyn til den betydning, som Rådet i sin afgørelse tillægger brevene fra De Forenede Stater. Kommissionen bekræfter endvidere, at den, såfremt problemer af ovennævnte art viser sig at være umulige at løse, vil tage de nødvendige retlige skridt til at sætte Rådet i stand til at handle i medfør af artikel 16 i aftalen, og den vil anvende de midler, som Fællesskabet kan påberåbe sig i medfør af artikel 2 i denne aftale.

Det er under alle omstændigheder klart, at Kommissionen skal træffe en række gennemførelsesbestemmelser i Den Stående Veterinærkomité. Kommissionen forudser, at gennemførelsen i den nationale lovgivning vil tage nogle måneder fra undertegnelsen, jf. artikel 8 i aftalen. I denne periode vil Kommissionen nøje følge USA's gennemførelse af aftalen.

Rådet beslutter at offentliggøre denne erklæring og ovennævnte breve i C-udgaven af De Europæiske Fællesskabers Tidende.«

(1) EFT L 118 af 21.4.1998, s. 1.
Meddelelse fra Kommissionen - Forbrugerudvalgets nye sammensætning



EF-Tidende nr. C 093 af 28/03/1998 s. 0022 - 0022



Forbrugerudvalgets nye sammensætning (98/C 93/03) Forbrugerudvalget blev nedsat i medfør af Kommissionens afgørelse 95/260/EF (1) Ved afgørelse af 18. marts 1998 har Kommissionen udnævnt følgende ordinære medlemmer af og suppleanter i Forbrugerudvalget for et tidsrum på to år. >TABELPOSITION> (1) EFT L 162 af 13.7.1995, s. 37.
Information vedrørende vurderingen af selvstændigt fungerende joint ventures i lyset af EF-konkurrencereglerne (98/C 66/06) (EØS-relevant tekst)

Ved Rådets forordning (EF) nr. 1310/97 af 30. juni 1997 om ændring af forordning (EØF) nr. 4064/89 om kontrol med fusioner og virksomhedsovertagelser (1) er alle selvstændigt fungerende joint ventures af fællesskabsdimension, og som har til formål eller følge at koordinere den konkurrencemæssige adfærd hos virksomheder, som forbliver uafhængige, blevet underlagt anvendelsesområdet for sidstnævnte forordning. Følgelig falder de foran beskrevne joint ventures ikke længere under Rådets forordning nr. 17 (2), (EØF) nr. 1017/68 (3), (EØF) nr. 4056/86 (4) og (EØF) nr. 3975/87 (5). Det følger deraf, at de forordninger, som Kommissionen har vedtaget med henblik på at gennemføre de foran nævnte rådsforordninger, dvs. forordning (EF) nr. 3385/94 (6), nr. 99/63/EØF (7), (EØF) nr. 1629/69 (8), (EØF) nr. 1630/69 (9), (EØF) nr. 4260/88 (10) og (EØF) nr. 4261/88 (11) og isærderes bestemmelser vedrørende meddelelser, klager, begæringer og anmeldelser, ligeledes bliver uanvendelige på disse joint ventures. Skema A/B, I, II, og III, MAR såvel som AER vil blive tilpasset til den nye juridiske situation.

Andre joint ventures end de, der er beskrevet ovenfor, dvs. selvstændigt fungerende joint ventures uden fællesskabsdimension, således som de er defineret i den reviderede forordning (EØF) nr. 4064/89, og som har til formål eller følge at koordinere den konkurrencemæssige adfærd hos virksomheder, som forbliver uafhængige, såvel som ikke-selvstændigt fungerende joint ventures, fortsætter med at være underlagt de allerede gældende regler.

(1) EFT L 180 af 9.7.1997, s. 1.

(2) EFT 13 af 20.2.1962, s. 204/62 (specialudgave 1959-62, s. 220).

(3) EFT L 175 af 23.7.1968, s. 1 (specialudgave 1968 (I), s. 295).

(4) EFT L 378 af 31.12.1986, s. 4.

(5) EFT L 374 af 31.12.1987, s. 1.

(6) EFT L 377 af 31.12.1994, s. 28.

(7) EFT 127 af 20.8.1963 (specialudgave 1963-64, s. 42).

(8) EFT L 209 af 21.8.1969, s. 1 (specialudgave 1969 (II), s. 352).

(9) EFT L 209 af 21.8.1969, s. 11 (specialudgave 1969 (II), s. 352).

(10) EFT L 376 af 31.12.1988, s. 1.

(11) EFT L 376 af 31.12.1988, s. 10.
UDTALELSE FRA DET EUROPÆISKE MONETÆRE INSTITUT på anmodning af Rådet for Den Europæiske Union i henhold til artikel 106, stk. 6, og artikel 109 F, stk. 8, i traktaten om oprettelse af Det Europæiske Fællesskab (i det følgende benævnt »traktaten«) og artikel 42 i statutten for ESCB om Kommissionens forslag i Rådets forordning (EF, Euratom, EKSF) om ændring af forordning (EØF, Euratom, EKSF) nr. 260/68 om fastlæggelse af betingelserne for og fremgangsmåden ved opkrævning af skat til De Europæiske Fællesskaber (98/C 190/07)

CON/98/16

1. Rådet for Den Europæiske Union anmodede i sin skrivelse af 6. marts 1998 om denne udtalelse og fremsendte med henblik herpå dokument KOM(97) 725 endelig udg. til EMI. Dokumentet indeholdt forslaget og begrundelsen. EMI er kompetent til at afgive en udtalelse i medfør af artikel 106, stk. 6, og artikel 109 F, stk. 8, i traktaten.

2. Protokollen vedrørende Fællesskabernes privilegier og immuniteter (i det følgende benævnt »protokollen«) finder i henhold til artikel 40 i statutten for ESCB og artikel 23 i protokollen anvendelse på ECB. Formålet med dette forslag er at definere anvendelsesområdet med hensyn til ECB's personale for artikel 13 i protokollen, ifølge hvilken tjenestemænd og øvrige ansatte i Fællesskabets institutioner og organer har pligt til at betale skat til Fællesskaberne af løn, vederlag og honorarer, som er udbetalt til dem af deres arbejdsgiver.

3. Forslaget henstiller, at der træder en ny artikel 12a i stedet for den gamle artikel 12a, som vedrører EMI, og at forordningen træder i kraft på dagen for ECB's oprettelse. EMI anser en sådan udskiftning for problematisk på grund af det forhold, at likvidationen af EMI, selv om det er korrekt, at EMI træder i likvidation ved oprettelsen af ECB, vil være afsluttet ved begyndelsen af den tredje fase. Indtil likvidationens afslutning vil ECB og EMI (under likvidation) sameksistere. Især vil EMI-medarbejderne fortsat udføre deres opgaver og arbejde for ECB i henhold til EMI-kontrakter indtil udløbet af disse kontrakter eller erstatningen af disse med ECB-kontrakter. Samtidig vil der blive ansat nye medarbejdere på ECB-kontraktvilkår. Det er derfor nødvendigt at træffe foranstaltninger med henblik på, at den gamle artikel 12a, som vedrører EMI, fortsat er gældende indtil den endelige dato for likvidationen af EMI, mens den nye artikel 12a, i henhold til hvilken fællesskabsskatten finder anvendelse på ECB-personalet, nødvendigvis skal træde i kraft på datoen for oprettelsen af ECB.

4. Denne udtalelse offentliggøres i De Europæiske Fællesskabers Tidende.

Frankfurt, den 6. april
UDTALELSE FRA DET EUROPÆISKE MONETÆRE INSTITUT på anmodning af Rådet for Den Europæiske Union i henhold til artikel 106, stk. 6, og artikel 109 F, stk. 8, i traktaten om oprettelse af Det Europæiske Fællesskab (i det følgende benævnt »traktaten«) og artikel 42 i ESCB-statutten om Kommissionens forslag til Rådets forordning (Euratom, EKSF, EF) om ændring af forordning (Euratom, EKSF, EØF) nr. 549/69 om fastsættelse af de grupper af De Europæiske Fællesskabers tjenestemænd og øvrige ansatte, på hvilke bestemmelserne i artikel 12, artikel 13, stk. 2, og artikel 14 i protokollen vedrørende Fællesskabernes privilegier og immuniteter skal finde anvendelse (98/C 190/08)

CON/98/17

1. Rådet for Den Europæiske Union anmodede i sin skrivelse af 6. marts 1998 om denne udtalelse og fremsendte med henblik herpå dokument KOM(97) 725 endelig udg. til EMI. Dokumentet indeholdt forslaget og begrundelsen. EMI er kompetent til at afgive en udtalelse i medfør af artikel 106, stk. 6, og artikel 109 F, stk. 8, i traktaten.

2. Protokollen vedrørende Fællesskabernes privilegier og immuniteter (i det følgende benævnt »protokollen«) finder i henhold til artikel 40 i statutten for ESCB og artikel 23 i protokollen anvendelse på ECB. Formålet med dette forslag er at definere anvendelsesområdet med hensyn til ECB's personale for artikel 12, artikel 13, stk. 2, og artikel 14 i protokollen, ifølge hvilke tjenestemænd og øvrige ansatte i Fællesskabets institutioner og organer i visse henseender er fritaget for retsforfølgning, ikke er underlagt bestemmelserne om registrering af udlændinge og har ret til toldfri indførsel af visse personlige ejendele, og hvori er præciseret hvilke bestemmelser i de nationale beskatningsordninger, som disse tjenestemænd og øvrige ansatte er underlagt (for så vidt angår beskatning, bortset fra beskatning af løn).

3. Forslaget henstiller, at der træder en ny artikel 4a i stedet for den gamle artikel 4a, som vedrører EMI, og at forordningen træder i kraft på dagen for ECB's oprettelse. EMI anser en sådan udskiftning for problematisk på grund af det forhold, at likvidationen af EMI, selv om det er korrekt, at EMI træder i likvidation ved oprettelsen af ECB, vil være afsluttet ved begyndelsen af den tredje fase. Indtil likvidationens afslutning vil ECB og EMI (under likvidation) sameksistere. Især vil EMI-medarbejderne fortsat udføre deres opgaver og arbejde for ECB i henhold til EMI-kontrakter indtil udløbet af disse kontrakter eller erstatningen af disse med ECB-kontrakter. Samtidig vil der blive ansat nye medarbejdere på ECB-kontraktvilkår. Det er derfor nødvendigt at træffe foranstaltninger med henblik på, at den gamle artikel 4a, som vedrører EMI, fortsat er gældende indtil den endelige dato for likvidationen af EMI, mens den nye artikel 4a, i henhold til hvilken fællesskabsskatten finder anvendelse på ECB-personalet, nødvendigvis skal træde i kraft på dagen for oprettelsen af ECB.

4. Denne udtalelse offentliggøres i De Europæiske Fællesskabers Tidende.

Frankfurt, den 6. april
Meddelelse fra Kommissionen - Sammensætningen af Det Rådgivende Udvalg for Andelsselskaber, Gensidige Selskaber, Foreninger og Fonde



EF-Tidende nr. C 192 af 19/06/1998 s. 0002 - 0002



Sammensætningen af Det Rådgivende Udvalg for Andelsselskaber, Gensidige Selskaber, Foreninger og Fonde (98/C 192/02) Ved afgørelse af 10. juni 1998 har Kommissionen besluttet at udnævne følgende til medlemmer af og suppleanter til Det Rådgivende Udvalg for Andelsselskaber, Gensidige selskaber, Foreninger og Fonde (1) for en periode på tre år: ANDELSSELSKABER Medlemmer BONELLA Alessandro CORNELLY Marc-Henry FAURA Iñaki MATHIS Agnès MATTSSON Elisabeth PAPAGIORJU Konstantinos TYRELL John WALKER Peter Suppleanter CANAVEIRA de CAMPOS Manuel GRACÍA ARELLANO Antonio KLEMMEN Josef KUISMA Jouko PARPAIX Calixte SCHLÜTER Rainer TIXATOR Michèle WÜLKER Hans-Detlef GENSIDIGE SELSKABER Medlemmer DINER Alexandre DURANTON Maurice HAMILTON Geert Jan LANDAU Dennis MAZZOLI Enea SANZ VALDÉS Jerónimo SELLITSCH Siegfried WITHERS Stephen Suppleanter BAERENTSEN Jens KRAUS Alexandros LINDSTRÖM Birgitta MOREAU Hélène RETO Mariana SCHMEINCK Wolfgang SCHMITZ Michel WOHLNER Ellis FORENINGER OG FONDE Medlemmer ALIX Nicole ASCANI Giovanni CABRA de la LUNA Miguel Ángel de GRAAF Herbert GAINES Adam IOVENE Nuccio MELÍCIAS Vitor SVENSSON Raymond Suppleanter CHARHON Francis DAVID Anne DE SCHRYVER Daniel FAURE Emmanuelle MANCINI Stefania MECKING Christopher MARTOS Fernando WEIDEL Christiana (1) Det Rådgivende Udvalg for Andelsselskaber, Gensidige Selskaber, Foreninger og Fonde er oprettet ved afgørelse 98/215/EF af 13. marts 1998